তৃতীয় দফায় সকাল ১১টা পর্যন্ত ভোট পড়ল ৩২.৮২ শতাংশ

কলকাতা: চলছে তৃতীয় দফায় (Loksabha Elections 2024 3rd Phase) ভারতের লোকসভা নির্বাচনের ভোট গ্রহণ। সকাল ৭টা থেকে শুরু হয়েছে ভোটগ্রহণ। গোটা দেশের ৮৯টি কেন্দ্রের সঙ্গে এই দফায় গণতন্ত্রের উৎসবে সামিল হয়েছে বাংলার চারটি কেন্দ্র। আজ দেশজুড়ে ১০টি রাজ্য ও একটি কেন্দ্র শাসিত অঞ্চল মিলিয়ে মোট ৯৩টি কেন্দ্রে ভোট গ্রহণ চলছে।

আরও পড়ুন: কংগ্রেস নেতার বাড়ি লক্ষ্য করে বোমাবাজি, ভোটে উত্তপ্ত মুর্শিদাবাদ

বাংলার চার আসন- মালদহ জেলার দুটি আসন মালদহ উত্তর (Maldaha-Uttar) ও মালদহ দক্ষিণের (Maldaha-Dakshin) পাশাপাশি ভোট গ্রহণ চলছে মুর্শিদাবাদ জেলার দুটি আসন মুর্শিদাবাদ (Murshidabad) ও জঙ্গিপুরে (Jangipur)। বাংলার চার লোকসভা কেন্দ্রের মধ্যে সকাল ১১টা পর্যন্ত ভোটগ্রহণে এগিয়ে জঙ্গিপুর। সকাল ১১টা পর্যন্ত এই কেন্দ্রে ভোট পড়েছে ৩৩.৮১ শতাংশ। পাশাপাশি, মালদহ উত্তরে ভোটের হার ৩১.৭৩ শতাংশ, মালদহ দক্ষিণে ৩৩.০৯ শতাংশ এবং মুর্শিদাবাদ কেন্দ্রে ভোট পড়েছে ৩২.৭২ শতাংশ। অন্যদিকে, ভগবানগোলা বিধানসভা কেন্দ্রে উপনির্বাচনে ১১টা পর্যন্ত ভোট পড়েছে ২৯.৩৯ শতাংশ।

দেখুন ভোটের আরও খবর