তৃতীয় দফায় বিকেল ৫টা পর্যন্ত ভোট পড়ল ৭৩.৯৩ শতাংশ

কলকাতা: তৃতীয় দফায় বাংলার চার আসন- মালদহ জেলার দু’টি আসন মালদহ উত্তর (Maldaha-Uttar) ও মালদহ দক্ষিণের (Maldaha-Dakshin) পাশাপাশি ভোট গ্রহণ হল মুর্শিদাবাদ জেলার দুটি আসন মুর্শিদাবাদ (Murshidabad) ও জঙ্গিপুরে (Jangipur)। বাংলার চার লোকসভা কেন্দ্রের মধ্যে বিকেল ৫টা পর্যন্ত ভোটগ্রহণে এগিয়ে মুর্শিদাবাদ। এই কেন্দ্রে ভোট বিকেল ৫টা পর্যন্ত ভোট পড়েছে ৭৬.৪৯ শতাংশ। পাশাপাশি, মালদহ উত্তরে ভোটের হার ৭৩.৩০ শতাংশ, মালদহ দক্ষিণে ৭৩.৬৮ শতাংশ এবং জঙ্গিপুরে ভোট পড়েছে ৭২.১৩ শতাংশ। অন্যদিকে, ভগবানগোলা বিধানসভা কেন্দ্রে উপনির্বাচনে ৫টা পর্যন্ত ভোট পড়েছে ৭৩.৬৮ শতাংশ।

সকাল ৭টা থেকে তৃতীয় দফায় (Loksabha Elections 2024 3rd Phase) ভারতের লোকসভা নির্বাচনের ভোট গ্রহণ শুরু হয়েছিল। গোটা দেশের ৮৯টি কেন্দ্রের সঙ্গে এই দফায় গণতন্ত্রের উৎসবে সামিল হয় বাংলার চারটি কেন্দ্র। আজ দেশজুড়ে ১০টি রাজ্য ও একটি কেন্দ্র শাসিত অঞ্চল মিলিয়ে মোট ৯৩টি কেন্দ্রে ভোট গ্রহণ হল।

আরও পড়ুন: প্রিসাইডিং অফিসার ভোট প্রভাবিত করছেন, অভিযোগ বিজেপির

উল্লেখ্য, তৃতীয় দফার নির্বাচনে বাংলার চার কেন্দ্র মিলিয়ে বিকেল পর্যন্ত কমিশনের কাছে ৩৬১টি অভিযোগ জমা পড়েছে। কমিশনের রিপোর্ট অনুযায়ী, দলগত ভাবে অভিযোগ জমা পড়েছে ২১৭টি। যার মধ্যে সিপিএমের অভিযোগ সব থেকে বেশি, ১৫৩টি। কংগ্রেস ২৫টি, তৃণমূল ১৭টি এবং বিজেপি ১০টি নালিশ করেছে নির্বাচন কমিশনের (Election Commission) কাছে।

দেখুন ভোটের আরও খবর