দুপুর ৩টে পর্যন্ত ভোটদানের হার প্রায় ৫১ শতাংশ

কলকাতা: দেশজুড়ে চলছে লোকসভা নির্বাচনের তৃতীয় দফা (Loksabha Elections 2024 3rd Phase) ভোটগ্রহণ চলছে। দুপুর ৩টে পর্যন্ত ভোটদানের হার প্রায় ৫১ শতাংশ। নির্বাচন কমিশন সূত্রে খবর, দুপুর ৩টে পর্যন্ত ৯৩ আসনে ভোটদানের হার গড়ে ৫০.৭১ শতাংশ। দেশের মধ্যে ভোটদানের হারের দিক থেকে এগিয়ে পশ্চিমবঙ্গই। এ রাজ্যে ভোট পড়েছে ৬৩.১১ শতাংশ। এছাড়া, ছত্তিশগড়, অসম, মধ্যপ্রদেশেও ভোট পড়ছে ভালই৷ সব থেকে কম ভোট পড়েছে মহারাষ্ট্রে (Maharashtra)। দুপুর ১টা পর্যন্ত দেশে ভোট পড়ল ৩৯.৯২ শতাংশ৷ তার মধ্যে ভোট দানের নিরিখে এখনও পর্যন্ত শীর্ষস্থানে রয়েছে পশ্চিমবঙ্গ৷ দুপুর ১টা পর্যন্ত পশ্চিমবঙ্গে ভোট পড়েছে ৪৯.২৭ শতাংশ৷

আরও পড়ুন: বাড়িওয়ালার নাবালিকা মেয়েকে যৌন নির্যাতন! গ্রেফতার ভাড়াটে

দেশের ১১টি রাজ্য এবং কেন্দ্রশাসিত অঞ্চলের ৯৩ নির্বাচনী এলাকায় আজ ভোট। নির্বাচন অনুষ্ঠিত হচ্ছে সেগুলি হল অসম, বিহার, ছত্তিশগড়, দাদরা ও নগর হাভেলি এবং দমন ও দিউ, গোয়া, গুজরাট, কর্ণাটক, মহারাষ্ট্র, মধ্যপ্রদেশ, উত্তরপ্রদেশ এবং পশ্চিমবঙ্গ। সুরাট আসন বিনা প্রতিদ্বন্দ্বিতায় জিতেছে বিজেপি। রাজ্যে তৃতীয় দফায় ভোটগ্রহণ হবে পশ্চিমবঙ্গের ৪ কেন্দ্রে। ভোটগ্রহণ হবে মালদা উত্তর, মালদা দক্ষিণ, জঙ্গিপুর (Jangipur) ও মুর্শিদাবাদে (Murshidabad)। সকাল থেকে বুথে বুথে ভোটারদের লম্বা লাইন। গণতন্ত্রের উৎসবে স্বতস্ফর্ত শামিল হয়েছে সাধারণ মানুষ। ভোটগ্রহণকে কেন্দ্র করে সকাল থেকেই বিক্ষিপ্ত অশান্তির ঘটনা ঘটছে মুর্শিদাবাদ লোকসভা কেন্দ্রে৷ ভোটগ্রহণকে কেন্দ্র করে প্রকাশ্যে বোমাবাজির অভিযোগ ওঠে। ভোটারদের ভোটদানে বাধা দিতে প্রকাশ্য রাস্তায় মুড়ি-মুড়কির মতো বোমা ফাটায় দুষ্কৃতীরা। ডোমকলে ভোটে বেনিয়মের খবর পেয়ে এলাকায় কেন্দ্রীয় বাহিনী। ইংরেজবাজারে বুথ পরিদর্শনে গিয়ে গো ব্য়াক স্লোগান শুনলেন মালদা দক্ষিণের বিজেপি প্রার্থী শ্রীরূপা মিত্র চৌধুরী। জঙ্গিপুর লোকসভার রঘুনাথগঞ্জের সেকেন্দ্রা হাইস্কুলে বিজেপি এজেন্টদের বুথ থেকে বার করে দেওয়ার অভিযোগ উঠল তৃণমূলের বিরুদ্ধে। মালদার সুজাপুরে তৃণমূলের এজেন্টকে মারধরের অভিযোগ। বুথ থেকে বের করে বাঁশপেটা করার অভিযোগ দুষ্কৃতীদের বিরুদ্ধে। দু একটা জায়গায় বিক্ষিপ্ত ঘটনা ছাড়া এখনও পর্যন্ত শান্তিতে হচ্ছে ভোট।