তৃতীয় দফায় অভিযোগের পাহাড় বাংলার চার লোকসভা কেন্দ্রে

কলকাতা: চলছে তৃতীয় দফায় (Loksabha Elections 2024 3rd Phase) ভারতের লোকসভা নির্বাচনের ভোট গ্রহণ। সকাল ৭টা থেকে শুরু হয়েছে ভোটগ্রহণ। গোটা দেশের ৮৯টি কেন্দ্রের সঙ্গে এই দফায় গণতন্ত্রের উৎসবে সামিল হয়েছে বাংলার চারটি কেন্দ্র। আজ দেশজুড়ে ১০টি রাজ্য ও একটি কেন্দ্র শাসিত অঞ্চল মিলিয়ে মোট ৯৩টি কেন্দ্রে ভোট গ্রহণ চলছে।

বাংলার চার আসন- মালদহ জেলার দুটি আসন মালদহ উত্তর (Maldaha-Uttar) ও মালদহ দক্ষিণের (Maldaha-Dakshin) পাশাপাশি ভোট গ্রহণ চলছে মুর্শিদাবাদ জেলার দুটি আসন মুর্শিদাবাদ (Murshidabad) ও জঙ্গিপুরে (Jangipur)। লোকসভা নির্বাচনের তৃতীয় দফায় অশান্তি অব্যাহত মুর্শিদাবাদে।

আরও পড়ুন: তৃতীয় দফায় সকাল ১১টা পর্যন্ত ভোট পড়ল ৩২.৮২ শতাংশ

চার কেন্দ্র মিলিয়ে এখনও পর্যন্ত মোট ২৯৮টি অভিযোগ জমা পড়েছে নির্বাচন কমিশনের (Election Commission) কাছে। রিপোর্ট অনুযায়ী, দলগত ভাবে অভিযোগ জমা পড়েছে ১৭৪টি। যার মধ্যে সিপিএমের (CPIM) অভিযোগ সব থেকে বেশি, ১৩৪টি। কংগ্রেস (Congress) ১৭টি এবং তৃণমূল (TMC) এবং বিজেপি (BJP) ৬টি করে অভিযোগ করেছে নির্বাচন কমিশনের কাছে।

দেখুন ভোটের আরও খবর