উত্তপ্ত মুর্শিদাবাদ, জোট কর্মীদের উপর আক্রমণের অভিযোগ

ডোমকল: তৃতীয় দফার লোকসভা নির্বাচনকে (Loksabha Elections 2024 3rd Phase) কেন্দ্র করে উত্তপ্ত হয় ওঠে মুর্শিদাবাদ (Murshidabad)। ভোট দিতে আসার পথেই জোট কর্মীদের উপর আক্রমণের অভিযোগ তৃণমূল বিরুদ্ধে। বাঁশ লাঠি দিয়ে মারধরে অভিযোগ। ঘটনাটি ঘটে মুর্শিদাবাদের ডোমকল সেখালিপাড়ায়। জানা গিয়েছে, ডোমকলের শেখালিপাড়া হাই মাদ্রাসার বুথে জোট কর্মীরা ভোট দিতে গেলে বারবার আক্রমণ করা হচ্ছে। এমনটাই অভিযোগ তৃণমূলের বিরুদ্ধে, একাধিকবার অভিযোগ করা হয় বলে খবর। ঘটনাস্থলে পৌঁছায় বিশাল পুলিশ ও কেন্দ্রীয় বাহিনীই ভোটারদের ভোট দেওয়ার ব্যবস্থা করে।

আরও পড়ুন: বিজেপির ক্যাম্প অফিস তুলে দেওয়ার অভিযোগ তৃণমূলের বিরুদ্ধে

শুধু ডোমকল নয় মুর্শিদাবাদের একাধিক জায়গায় এমনটাই ছবি উঠে আসছে। মুর্শিদাবাদ লোকসভা কেন্দ্রের রমনা বসন্তপুর প্রাথমিক বিদ্যালয়ে ভোটারদের বাধা দেওয়ার অভিযোগ উঠল। পুলিশের সঙ্গে বচসায় জড়ান দক্ষিণ মালদহের বিজেপি প্রার্থী শ্রীরূপা মিত্র চৌধুরী। সকালে ইংরেজবাজার শহরের ঝলঝলিয়া শিশু নিকেত প্রাথমিক স্কুলের ঘটনা। বুথের মধ্যে ভোটারদের সঙ্গে কথা বলছেন পুলিশ কর্মী, দাবি শ্রীরূপার। তিনি বলেন , ভোটারদের সঙ্গে কথা বলা পুলিশের কাজ নয়। এর পরে, কর্তব্যরত বিএসএফ জওয়ানকে ধমক দেন তিনি।
ভোটগ্রহণকে কেন্দ্র করে সকাল থেকেই বিক্ষিপ্ত অশান্তির ঘটনা ঘটছে মুর্শিদাবাদ লোকসভা কেন্দ্রে৷ ভোটগ্রহণকে কেন্দ্র করে প্রকাশ্যে বোমাবাজির অভিযোগ ওঠে। সাধারণ ভোটারদের ভোটদানে বাধা দিতে প্রকাশ্য রাস্তায় মুড়ি-মুড়কির মতো বোমা ফাটায় দুষ্কৃতীরা। থানারপাড়া থানা এলাকার শুভরাজপুরে তৃণমূলের নেতারা ভয় দেখিয়ে ভোট দান করতে বাধা দেয় বলে অভিযোগ।