জোটকে সমর্থন করায় দোকান পোড়ানো হল মুর্শিদাবাদে

বহরমপুর: গত বিধানসভা ভোটের পর থেকে ভোট (Vote) পরবর্তী হিংসার অভিযোগ উঠেছে রাজ্যে। এরপর পঞ্চায়েত নির্বাচনের পরও একই অভিযোগ উঠেছে বিভিন্ন জায়গায়। এবার লোকসভা ভোটের পরও সেই একই অভিযোগ উঠছে। এক্ষেত্রেও অভিযোগের আঙুল রাজ্যের শাসকদল তৃণমূল কংগ্রেসের (TMC) দিকে। তবে যথারীতি শাসকদল ওই অভিযোগ অস্বীকার করেছে।

ভোট পরবর্তী হিংসার ছবি দেখা গেল মুর্শিদাবাদের ডোমকলে। গত ৭ মে সেখানে লোকসভা ভোট হয়েছে। বাম কংগ্রেস জোটকে সমর্থন করার অপরাধে পোড়ানো হল সবজির দোকান। অভিযোগের তির তৃণমূলের দিকে। তবে অভিযোগ অস্বীকার তৃণমূলের।

আরও পড়ুন: স্কুল ছাত্রীর ইসরোতে গবেষণার সুযোগ

বৃহস্পতিবার ঘটনাটি ঘটেছে মুর্শিদাবাদের ডোমকলের বাগডাঙ্গা এলাকায়। গত বুধবার সন্ধ্যায় মোজাম্মেল হক নামে এক জোট সমর্থককে তৃণমূল আশ্রিত দুষ্কৃতীরা সাবধানে থাকার হুমকি দেয়। তার পরেই ভোর রাতে তার সহ আরও দুটি সবজির দোকান পুড়িয়ে দেয়। এই ঘটনায় ওই জোট সমর্থক অভিযোগ তোলেন তৃণমূলের দিকে। যদিও অভিযোগ অস্বীকার করেন স্থানীয় মুধুরকুল গ্রাম পঞ্চায়েত প্রধান বাবু মণ্ডল। তিনি বলেন, মিথ্যে এবং ভিত্তিহীন অভিযোগ। চক্রান্ত করে তৃণমূলের বিরুদ্ধে অভিযোগ তুলছেন ওই জোট সমর্থক। ঘটনায় উত্তেজনা ছড়ালে খবর দেওয়া হয় পুলিশকে।